**מסמך הסכמות קבוצתי – קבוצה 10**

**מטרות הצוות:**

הצלחה צוותית ,לראות עינינו ,מחולקת לשלוש קטגוריות מרכזיות והן להלן:

1. **התנהלות במהלך הפגישות:**

* תקשורת מכבדת בין חברי הצוות
* גילוי סובלנות וסבלנות כלפי כל רעיון חדש שעולה
* עבודה מהנה

1. **תוצר סופי:**

* יצירת מערכת הCEMS שעונה על כל הדרישות הטכנית.
* עיצוב ממשק מערכת הCEMS באופן מעוצב לראות עיני הצוות, ושמיושם על פי הכללים שנלמדו בקורס ממשק תכנה אדם.

1. **ציון סופי:**

* מעל 90 – מאוד מרוצים
* 80-90 – ציון סביר
* 79 ומטה – עושים קורס חוזר

**חברי הקבוצה:**

* דניאל סרוסי
* מיתר אלעזרא
* תובל זייטלבך
* יונתן רוזן
* מיכאל מלכה
* אלירן אמרזוייב

**על כל אחד מחברי הצוות:**

* **להיות מחויב** להצלחת הפרויקט.
* **להיות סובלני וסבלני** כלפי כל אחד מחברי הצוות.
* **להתייעץ** עם שאר חברי הצוות בכל סוגיה שעולה, ובפרט על תהליכים משמעותיים.
* **להיות כן** עם עצמו לגבי משימות שהוא מסוגל או לא מסוגל לבצע.
* להשלים פערי ידע בתחומים הנדרשים לשם ביצוע משימות הפרויקט.
* **להיות אוזן קשבת** עבור כל אחד מחברי הצוות.
* לעזור לכל אחד מחברי הצוות בעת הצורך.
  + עזרה מבחינה טכנית.
  + עזרה מבחינה מנטלית.
* להיות עם "ראש גדול", ולא "ראש קטן", דהיינו בעת סיום סך הדרישות שהוטלו עליו, על חבר הצוות לעשות את הדברים הבאים:
  + לעזור לחבר צוות אחר לסיים את הדרישות הקיימות או העתידיות שלו.
  + לבדוק מה ניתן לשפר במה שהוא ביצע.
* להיות ערני להודעות שנשלחות בקבוצה המשותפת בווטסאפ.

**מודל העבודה בצוות:**

בחרנו במודל ה-**EGOLESS.**  כחברים לספסל הלימודים בחרנו במודל זה , הואיל והיררכיה תיצור אי נעימויות בין חברי הצוות ובהמשך הלימודים האקדמאיים שלנו ביחד.

אנחנו סטודנטים אחראים והחלטנו להיות פתוחים אחד עם השנייה לא משנה במה מדובר, ולכן ברגע שאחד מחברי הצוות ירגיש שמודל זה אינו מתאים לו, נעלה את הדבר לעיון ונשקול חלוקת תפקידים ברורה יותר.

יתר על כן, אם נראה צבירת פער במטלות ובדרישות שלנו בפרויקט, אנחנו נשקול בכובד ראש מעבר למודל אחר שאולי ייטיב עמנו יותר.

**מפגשי צוות:**

**תכנון לוח זמנים:**

בצל מגפת הקורונה, תיאמנו בינינו שכל המפגשים יהיו מקוונים באמצעות **Skype**.

לשם תכנון מפגשי הצוות, פתחנו מסמך משותף בגוגל, ומילאנו את השעות הפנויות שיש לכל אחד בשבוע. לאחר מכן לקחנו את החיתוך המרבי כך שכל חברי הצוות נמצאים בו והוא יצא כדלקמן:

* **יום ראשון –** 14:00 עד 16:00
* **יום שלישי –** 12:30 עד 14:30
* **יום חמישי –** 15:50 – 18:50

בנוסף שעות הערב ינוצלו לעבודה על הפרויקט בהתאם לצורך ולפי הדרישות.

**תוכני המפגשים:**

בכל מפגש נעבור על מסמך שהכנו מהמפגש הקודם כדי לראות את המשימות שעלינו לעשות במפגש הנוכחי, וכמו כן נערוך מסמך שיקבץ בתוכו את הנקודות הבאות למפגש הבא:

* שאלות למרצים .
* מידע שצריך להשלים.
* סיכום ההתקדמות בפרויקט, ובפרט במטלות.
* סיכום המשימות שנעשה במפגש הבא, והקצאתן לחברי הצוות.

נוסף על כך, נעבור על המטלות שנדרש להגישן בזמן הקרוב ונוודא שהן עומדות בכל הדרישות.

ראוי לציין שמטרות המפגשים הן לעבור על הדברים שאנחנו יכולים לעבור עליהם ביחד. מטלות אישיות יכולות ואף מצופה מכל חבר צוות לבצע אותן בלי קשר למפגשים הצוותיים.

**מנגנוני גיבוי הערכה ובקרה:**

כפי שצוין בסעיף **מפגשי הצוות,** הצוות יעבור על המטלות שיש להגישן בזמן הקרוב, ובמידת הצורך לכל אחד מחברי הצוות תהיה הזדמנות להביע את דעתו על המטלה, להעיר הערה על הנעשה בה, ואף להציע שינוי. חשוב לציין, שכל שינוי שעושים צריך להיות מוסכם על פי רוב (4 אנשים לפחות) חברי הצוות.

לא מן הנמנע שנגיע למצבים בהם אין רוב. במצבים אלה נפנה להתערבות חיצונית בעזרת הצוות המקצועי של הקורס.

אין ספק שמנגנון הגיבוי והערכה הוא חלק בלתי נפרד מהצלחת הפרויקט. מנגנון זה נועד למגר טעויות ובמטרה הסופית אף לסייע לנו למקסם את יכולותינו כצוות, ולהפיק תוצר סופי אידיאלי.

**משאבים:**

**ציוד טכני:**

על מנת לעבוד על הפרויקט כל אחד מחברי הצוות צריך מחשב מתפקד נייח או נייד שעליו מותקנות התוכנות הבאות:

1. Git & GitHub
2. Eclipse
3. Visual Paradigm (v16.2)
4. MySQL WorkBench
5. Scene Builder
6. ToDoList
7. Visual Studio Enterprise 2019

**מקורות ידע:**

יתכן שנצטרך לצבור ידע נוסף פרט לחומר הנלמד בשלושת הקורסים של הפרויקט כדי להבליט את הפרויקט שלנו משל צוותים אחרים. לתכלית זאת נשתמש במאגרי ידע מקוון כגון:

1. Stack Overflow
2. Geek For Geeks
3. Youtube
4. Udemy

אלו הם רק חלק מהמקורות בהם נשתמש ואין ספק שהם לא יהיו היחידים שניעזר בהם.

**קבלת החלטות:**

ניתן לסווג את קבלת ההחלטות שלנו באופן הבא:

**החלטות טכניות:**

כל החלטה הקשורה באופן פתירת בעיות, כמו אלגוריתם - אנחנו נקבל על פי הנקודות הבאות:

* יעילות האלגוריתם.
* מובנות האלגוריתם.
* חוות דעת מקצועית של צוות הקורס.

האלגוריתם שייקבע, יהיה האלגוריתם שעונה, מבחינה מירבית, על הנקודות שצוינו.

**החלטות עיצוביות:**

החלטות שנוגעות לעיצוב ממשק המערכת הן החלטות חשובות, אך לא חשובות כמו ההחלטות הטכניות. לכן סיכמנו שכל החלטה עיצובית צריכה להתקבל על פי רוב. ייתכן ונשאיר את ההחלטות העיצוביות לסוף תהליך העבודה על הפרויקט כדי להתמקד בפן הביצועי של המערכת שלנו.

**קונפליקטים:**

לשמחתנו, אנחנו מכירים את השני כבר למעלה מארבעה סמסטרים. דנו בלא מעט נושאים לימודיים ולא לימודיים. בכולם הצלחנו לנהל דיאלוג בריא, מכבד, סובלני וסבלני אחד כלפי השני. ברוב הדיונים הצלחנו לפתור את הסוגיות שדוברו עליהן ובמקרים המעטים האחרים פנינו לגורמים חיצוניים שעזרו לנו בפתירתן.

פרויקט גדול כמו זה עשוי להביא עמו המון סוגיות לשולחן וריבוי דעות. נקווה שנצליח לפתור את כל הסוגיות בצורה הטובה ביותר כמו שהצלחנו לעשות עד כה.

**ניהול סיכונים:**

* אנו עדיין בעיצומו של משבר עולמי בעקבות מגפת הקורונה, ואין לדעת מתי המשבר יסתיים. מלכתחילה סיכמנו שהעבודה הצוותית תתבצע באופן מקוון, אולם, **במידה ונמצא שדרך זו לא משרתת אותנו** נאמנה ונראה לנכון להמירה למפגשים פרונטאליים, הדבר יתאפשר בלי בעיה הואיל **וכל חברי הצוות מחוסנים**.
* **בלת"מים** (כגון: מילואים, מלגות, אירועים וכו') - נוודא כי התקדמות הפרויקט לא נפגעת, תוך **חלוקת הסמכויות** של אותו חבר צוות לחברי הצוות הפנויים. בנוסף על חבר הצוות הנעדר **להשלים את הנדרש**.
* כפי שצוין מקודם, אנחנו קבוצה מלוכדת של סטודנטים, ולכן איננו צופים בעיות דינאמיקה.
* בעיות של **חוסר בידע**, נפתור באמצעות **המשאבים** שצוינו לעיל.

**ניהול יומן קבוצה:**

|  |  |
| --- | --- |
| תאריך | אירוע |
| 9.3 | פגישה ראשונית - תיאום ציפיות בין חברי הצוות |
| 11.3 | פגישה קבוצתית ראשונה - תחילת עבודה על Use Case, ורענון החומר הנלמד |
| 14.3 | החלטה על קביעת זמנים מוגדרים |
| 16.3 | חיבור גרסאות Use Case של חברי הצוות |
| 18.3 | עבודה על מסמך ההסכמות לשם המפגש עם מגי |
| 21.3 | החלטה על מסמך ההסכמות |
| 23.3 | חיבור כל חברי הצוות לrepository משותף (Group10) |